
Comisia pentru Buget,

Finanţe şi Bănci
Bucureşti, 26.11.2014   
Nr.4c-2/509/24.09.2014    

Plx. 450/2014

AVIZ

asupra propunerii legislative pentru completarea alin.(1) şi (2) ale art.135 
din Legea nr.411/2004 privind fondurile de pensii administrate privat
În conformitate cu prevederile art.95 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe și bănci a fost sesizată, spre dezbatere şi avizare, cu propunerea legislativă pentru completarea alin.(1) şi (2) ale art.135 din Legea nr.411/2004 privind fondurile de pensii administrate privat, trimisă cu adresa nr.Plx.450/2014, înregistrată sub nr.4c-2/509/24.09.2014.
Conform prevederilor art.75  din Constituţia României, republicată, şi ale art.92  din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră Decizională.
Potrivit dispoziţiilor art.61 din Regulamentul Camerei Deputaţilor, republicat, cu modificările și completările ulterioare, Comisia a dezbătut inițiativa legislativă menţionată mai sus, în şedinţa din 25 noiembrie 2014. 
Membrii Comisiei au examinat propunerea legislativă supusă avizării, expunerea de motive, avizul favorabil al Consiliului Legislativ, avizul negativ al Asociației pentru Pensiile administrate Privat din România și punctul de vedere negativ al Guvernului.

 În urma examinării inițiativei legislative și a opiniilor exprimate, deputații au hotărât, cu unanimitate de voturi a celor prezenți la dezbateri,  avizarea negativă a propunerii legislative.

În raport cu obiectul şi conţinutul său, propunerea legislativă face parte din categoria legilor ordinare.                
                        PREŞEDINTE                                             SECRETAR
                       Viorel ȘTEFAN                                     Mihai-Aurel DONȚU
Consilier parlamentar,  Luminița Ana Ghiorghiu

